[{"text_idx": "#000000", "text": "Rhywun ar dy ochr di"}, {"text_idx": "#000002", "text": "Mae Freya yn poeni\u2019n ofnadwy am ei ffrind sydd yn stryglo gydag anhwylder bwyta a meddyliau hunanladdol. Cysylltodd a\u0302 Meic am help gan na wyddai beth i\u2019w wneud. Dyma ein cyngor."}, {"text_idx": "#000005", "text": "Rwyf wedi cael neges gan ffrind (o bron i flwyddyn) yn dweud ei bod yn stryglo gyda bwyta ac wedi bod yn meddwl am ladd ei hun. Mae\u2019r ddau ohonom gyda salwch cronig. Mae ei hiechyd hi wedi gwaethygu\u2019n ddiweddar, a dwi\u2019n meddwl mai dyma pam ei bod yn teimlo fel hyn. Mae\u2019n dweud mai bwyta yw\u2019r un peth y gallai reoli yn ei bywyd ar hyn o bryd. Y pwynt ydy, dwi ddim yn gwybod beth i wneud. Rwy\u2019n siarad a\u0302 hi ac yn ei chefnogi, ond dwi\u2019n credu ei bod angen mwy nag y gallaf i gynnig fel ffrind o bellter. Nid ydym yn byw yn yr un wlad ac felly nid wyf yn gwybod sut i helpu."}, {"text_idx": "#000006", "text": "Freya (*enw wedi ei newid i amddiffyn preifatrwydd)"}, {"text_idx": "#000007", "text": "Diolch i ti am gysylltu trwy Coda\u2019r Meic. Mae\u2019n ddrwg gen i fod dy ffrind yn stryglo ac yn meddwl am hunanladdiad, a bod y ddau ohonoch yn ddifrifol wael."}, {"text_idx": "#000011", "text": "Mae Papyrus yn elusen atal hunanladdiad i bobl ifanc. Hopeline UK ydy\u2019r llinell gymorth ar 0800 068 41 41. Maent yn cynnig cefnogaeth a chyngor cyfrinachol os wyt ti\u2019n cael syniadau hunanladdol neu os wyt ti\u2019n poeni am rywun sydd yn meddwl am ladd eu hunain."}, {"text_idx": "#000012", "text": "Mae gan Young Minds dudalen sydd yn edrych ar deimladau hunanladdol gyda chyngor am beth i\u2019w wneud a ffyrdd i gael help. Mae yna wybodaeth benodol hefyd am sut i gefnogi ffrind sydd yn teimlo\u2019n hunanladdol."}, {"text_idx": "#000013", "text": "Roeddet ti\u2019n so\u0302n bod problemau dy ffrind gyda bwyd yn ymwneud a\u0302\u2019r ffaith ei bod eisiau ychydig o reolaeth ar ei bywyd oherwydd y salwch. Mae hyn yn nodwedd gyfarwydd pan ddaw at anhwylderau bwyta. Cer i edrych ar BEAT, elusen a llinell gymorth sydd yn arbenigo mewn anhwylderau bwyta. Mae ganddynt lawer o wybodaeth ddefnyddiol gan gynnwys y dudalen yma ar sut i gefnogi rhywun gydag anhwylder bwyta."}, {"text_idx": "#000019", "text": "Yn rhad ac am ddim!"}, {"text_idx": "#000020", "text": "Oes rhywun yn gwrando arnat ti?"}, {"text_idx": "#000021", "text": "Rhywun i wrando. Rhywun i'th gymryd o ddifrif. Rhywun i roi cyngor."}, {"text_idx": "#000026", "text": "Sut i Ymdopi Gyda Phobl Negyddol"}]